Oncorhynchus clarkii
Oncorhynchus clarkii seu clarki est species piscis familiae Salmonidarum, indigena fluviorum aquae frigidae Orae Pacificae, montium Saxosorum, Magnique fluviorum systematis Americae septentrionalis. Cognatus est cum alia tructa Pacifica notiori, Oncorhyncho mykiss. Oncorhynchi clarkii sunt grati piscatoribus, praesertim eis, qui muscis piscantur. Vulgo cutthroat trout appellatur, scilicet "tructa iugulata", propter proprium colorem rubrum sub maxilla inferiori. Nomen specificum clarkii datum est in honorem Gulielmi Clark, unius ex ducibus expeditionis Lewis et Clark.

Oncorhynchi clarkii plerumque habitant et ova gignunt in fluviis parvis vel modicis, bene oxygenatis, vadosis, fundis glareosis praeditis. Etiam in lacubus limpidis, frigidis, modiceque altis gignunt. Indigenae sunt amnium alluviorum aut super petram francam fluentium, in fluvios Americae Septentrionalis influentium. Oncorhynchi clarkii vere ova gignunt; possunt per ignorantiam cum Oncorhynchis mykiss copulare, hybridas fertiles Oncorhynchus clarkii x mykiss creantes. Aliquae greges subspeciei maritimae Oncorhynchi clarkii clarkii sunt partim anadromosae.

Plures Oncorhynchi clarkii subspecies hodie comminatae in regionibus natalibus habentur propter habitationis amissionem et invectionem specierum non indigenarum. Duae subspecies, O. c. alvordensis et O. c. macdonaldi, exstinctae ducentur. Onchorhynchi clarkii in vivariis colentur ad numeros in regionibus natalibus restituendos et ad lacus piscibus ad usum piscatorum supplendos. Species et aliqui subspecies sunt pisces publici occidentalium Civitatum Foederatarum civitatum septem.

Notae

Nexus externi

Pisces esculenti
Pisces Americae Septentrionalis
Pisces Oceani Pacifici
Salmonidae
Taxa Richardson
Taxa 1836